व्यवसायी कृपेन्द्र श्रेष्ठ श्रीमतीलाई घरमा सघाउन पाउँदा खुसी हुन्छन् । उनलाई घरको काम श्रीमतीले मात्र गर्नुपर्छ भन्ने कुरा पटक्कै मन पर्दैन । जसले जे सक्छ त्यही गर्नुपर्छ । श्रीमती गीतालाई उनी बिहान पानी तानेर, फूलमा पानी हालेर, आफ्ना लुगा आफै धोएर सहयोग गर्छन् । उनी समय मिले तरकारी काटिदिने, पकाउने काम गर्नसमेत पछि पर्दैनन् । घरमा भोज हुँदा त मासुको परिकार पकाउने जिम्मा नै उनको हो । यसरी घरमा मिलेर काम गर्ने भावना भयो भने घर स्वर्ग हुने धारणा कृपेन्द्रको छ ।
